钦定古今图书集成/明伦汇编/闺媛典/第019卷 > 水龙吟 刘镇
## 钦定古今图书集成/明伦汇编/闺媛典/第019卷 > 水龙吟 刘镇

老来惯与春相识，长记伤春如故。去年今日，旧愁新
恨，送将风絮。粉泪羞红，黛眉颦翠，推愁不去。任锁窗
深闭，屏山半掩，还别有、愁来路。回首画桥烟水，念
故人、匆匆何处。客情怀远，云迷北树，草连南浦。离合
悲欢，去留迟速，问春无语。笑刘郎，不道无桃可种，苦
留春住。